‎Nu-mi venea să cred că ucisesem.
‎Luasem viața a doi oameni.
‎Nu aveam să le-o pot reda niciodată.
‎Mă căiesc amarnic pentru ce le-am făcut...
‎acelor băieți.
‎LIMITA ORAȘULUI ‎VERONA - POPULAȚIE 619
‎DE LA REINTRODUCEREA ‎PEDEPSEI CAPITALE ÎN SUA, ÎN 1976,
‎PESTE 8.000 DE OAMENI ‎AU FOST CONDAMNAȚI LA MOARTE.
‎ACESTA ESTE POVESTEA DEȚINUTULUI #990130, ‎CONDAMNAT LA MOARTE.
‎Mă numesc Brandon Hutchison.
‎Am fost acuzat ‎de dublă crimă cu premeditare.
‎Și am primit pedeapsa capitală.
‎N-am vorbit niciodată despre asta și...
‎nici nu am implicat vreodată pe cineva ‎sau pe mine însumi în ceva.
‎Știu ce am făcut.
‎Și îmi asum răspunderea faptelor mele.
‎UN SERIAL ORIGINAL NETFLIX
‎E o poveste adevărată.
‎Așa am început.
‎Voiam doar să mă răzvrătesc ‎și să provoc haos.
‎M-am uitat la el. ‎„Vom vedea cine pe cine va ucide, nu?”
‎Eu am ales asta.
‎I-am luat viața.
‎Nu asta a fost intenția mea,
‎aș vrea să n-o fi făcut.
‎Știam că voi coborî din mașină ‎și îi voi ucide pe cei doi bărbați.
‎După ce a îngenuncheat în fața mea,
‎îmi amintesc doar că am apăsat pe trăgaci.
‎I-am ucis pe amândoi.
‎I-am înjunghiat mortal.
‎UN ORDIN NEROSTIT
‎CENTRUL DE CORECȚIE SOUTH CENTRAL ‎LICKING, MISSOURI
‎ÎN 1 IANUARIE 1996, BRANDON HUTCHISON ‎I-A ÎMPUȘCAT MORTAL
‎PE FRAȚII BRIAN ȘI RONALD YATES.
‎BRANDON HUTCHISON N-A FĂCUT ‎NICIO DECLARAȚIE PUBLICĂ
‎DESPRE EVENIMENTELE ACELEI ZILE ‎PÂNĂ ACUM.
‎M-am născut în Ventura, California.
‎În 1974.
‎Am crescut acolo până la vârsta de...
‎18 sau 19 ani.
‎Am avut doi frați.
‎Unul mai mare și unul mai mic.
‎În copilărie am suferit abuzuri sexuale.
‎Nu știu când a început.
‎Îmi amintesc...
‎la grădiniță, poate.
‎Am început să merg la ședințe ‎de psihoterapie, din cauza conduitei mele.
‎Toată viața am primit consiliere ‎din cauza asta.
‎Pentru a face față dramei ‎celor întâmplate, am folosit...
‎metamfetamină și alcool.
‎Asta ca să reprim acele sentimente ‎pe care nu le puteam exprima.
‎Când eram tânăr, ‎am fumat marijuana și am băut.
‎Dar am început să consum des metamfetamină ‎probabil la 15 ani.
‎Eram toxicoman.
‎Ăsta e adevărul.
‎Da, a fost...
‎un gest distructiv.
‎Am cunoscut-o pe Michelle la un motel.
‎Cred că aveam 15 ani.
‎Îi vindeam prietenului ei ‎28 gr. de marijuana.
‎Ea îl însoțea.
‎Nouă luni mai târziu ‎era însărcinată cu Jerry,
‎fiul meu cel mare.
‎Mi-aș dori să-mi fi asumat răspunderea...
‎și să mă maturizez atunci, dar...
‎amfetaminele îmi furaseră mințile și...
‎Relația cu Michelle a tărăgănat cu anii.
‎Am avut doi copii cu ea.
‎M-am despărțit de ea pe la 17-18 ani.
‎Mutarea în Missouri ‎trebuia să însemne un nou început.
‎Am crezut că va fi... ‎un capitol mai bun al vieții mele.
‎N-a fost așa.
‎L-am cunoscut pe Freddy Lopez ‎când s-a însurat cu verișoara mea,
‎aici, în Missouri.
‎Freddy a închiriat o casă. ‎Alături era un service
‎pe care voia să-l transforme ‎în atelier de piese auto.
‎Dar era mai mult o acoperire
‎pentru traficul cu droguri.
‎Atunci, Freddy vindea marijuana.
‎Aducea între 22 și 27 kg de marijuana,
‎făcând constant drumuri în California.
‎Aș spune că la început ‎l-am ajutat pe Freddy să-și facă clienți.
‎Dar consumul de droguri a...
‎pus din nou stăpânire pe mine.
‎I-am spus cum ar fi cu metamfetamine.
‎Că ar scoate un profit mult mai mare.
‎Și afacerea s-a pus repede pe roate.
‎Pe Michael Salazar l-am cunoscut ‎datorită lui Freddy Lopez.
‎S-a mutat aici din California.
‎Michael era tipul ‎care îl proteja pe Freddy.
‎Aparțineau amândoi aceleiași găști...
‎de acolo, din California, și...
‎strângeau legăturile cu organizația lor.
‎31 DECEMBRIE 1995
‎S-a ținut o petrecere de Revelion ‎în garajul lui Freddy Lopez,
‎lângă casa lui.
‎Ne-am apucat de băut, de petrecut ‎și de tras liniuțe.
‎Au venit mulți la acea petrecere. ‎Ne simțeam bine și...
‎toți păreau să se înțeleagă.
‎Pe Ronald și Brian Yates i-am cunoscut ‎în seara aceea acasă la Freddy Lopez.
‎Eu, Brian și Ronald stăteam în garaj ‎și jucam domino.
‎Nu știu de ce, ‎dar vorbeau despre Michael și Freddy.
‎Le spuneau mexicani sau „haine-ude”.
‎Li se zice „haine-ude” ‎din cauza Rio Grande, cred.
‎Se trecea granița înot.
‎E un termen rasist folosit ‎de când mă știu.
‎Am ieșit și m-am întâlnit cu Michael.
‎I-am zis: ‎„Nu-ți vine să crezi ce spun tipii ăia.”
‎Și...
‎s-a dus înăuntru și a început să tragă.
‎Prima dată l-a împușcat pe Brian.
‎Apoi a tras în Ronald.
‎Am fost șocat.
‎Nu văzusem pe nimeni ‎fiind împușcat așa în viața mea.
‎Ronald n-a căzut din prima.
‎Dar, după cam un minut, ‎l-am văzut aterizând la pământ.
‎A picat din picioare.
‎A început să se târască ‎pe podeaua garajului.
‎Michael a luat o șurubelniță
‎și a început ‎să-l înjunghie pe Ronald Yates.
‎Și...
‎s-a dezlănțuit haosul.
‎După ce am văzut toate astea,
‎am crezut că mă va împușca și pe mine.
‎Atunci m-am dus în casă și...
‎i-am spus lui Freddy ‎că s-a întâmplat ceva grav.
‎Când a ajuns în garaj,
‎a întrebat ce naiba se petrecuse.
‎Ronald încerca ‎să iasă prin spatele garajului.
‎Freddy a zis: „Du-te după el. ‎Uite ce... Du-te după el!”
‎Fiindcă tocmai ridica ușa garajului.
‎M-am dus, l-am târât pe Ronald înapoi ‎și l-am lovit cu piciorul.
‎Cineva a zis: „Nu chemăm Salvarea?” ‎Nu știu cine a zis-o.
‎Am zis: „Sunt pe moarte.” ‎Tipul gâlgâia și...
‎niciunul nu se mișca.
‎Freddy a zis: ‎„Du-te să aduci mașina în spate.”
‎Eu și Michael i-am pus ‎pe cei doi frați în portbagaj.
‎DEȘI FUSESERĂ ÎMPUȘCAȚI ȘI ÎNJUNGHIAȚI, ‎AMBII FRAȚI YATES ÎNCĂ TRĂIAU.
‎Eu eram la volan.
‎Freddy stătea în dreapta, ‎iar Michael, în spate.
‎S-a auzit gălăgie din portbagaj ‎și Freddy mi-a zis să opresc.
‎Freddy mi-a dat pistolul de calibru 22.
‎Presupun că știam ce aveam de făcut. ‎Să cobor și să-i împușc.
‎Un ordin nerostit, presupun.
‎Nu sunt sigur.
‎În sinea mea nu sunt ucigaș.
‎Presupun că executam doar un ordin.
‎Nu mă gândeam la ei, ‎ci doar să rămân cu viață.
‎Știam că voi coborî din mașină ‎și îi voi ucide pe cei doi bărbați.
‎M-am dus la portbagaj...
‎și l-am deschis.
‎Nu știu dacă a fost Ronald sau Brian. ‎Nu mi-am dat seama.
‎L-am prins pe unul de cap și am tras.
‎Două focuri.
‎Și...
‎am făcut la fel ‎cu celălalt om din portbagaj.
‎A fost o senzație urâtă. ‎Mă simțeam pustiit.
‎Trebuia să le iau apărarea.
‎Trebuia să-i apăr pe frații Yates.
‎În loc să-i transform în victime.
‎N-am spus niciodată nimic cuiva ‎până acum.
‎N-am povestit asta nimănui.
‎DISTRICTUL LAWRENCE, MISSOURI
‎Pe la șase dimineața, în ziua de Anul Nou,
‎am primit un telefon.
‎Dispecerul a zis: „S-a produs ‎o dublă omucidere. Trebuie să ne ajuți.”
‎Am avut privilegiul ‎de-a merge la locul faptei.
‎Nu a fost o imagine foarte plăcută.
‎Mă numesc Walter F. Metevier.
‎Lucrez în cadrul Departamentului Șerifului ‎din Districtul Lawrence de 22 de ani.
‎Acum ne aflăm la locul faptei.
‎Aici au fost găsite cadavrele.
‎Erau două, îndreptate...
‎încolo.
‎Unul aici și unul...
‎în zona cu iarbă.
‎De când mă știam...
‎nu mai văzusem locul unei duble crime.
‎E incredibil ‎că s-a putut întâmpla așa ceva.
‎Locuiesc aici de 30 de ani.
‎Nimic de genul ăsta, așa că...
‎Înfricoșător.
‎Cumva, mi-am dat seama ‎că fusese o execuție.
‎Fuseseră împușcați în ochi ‎cu o armă de calibru mic.
‎Am întors cadavrele ‎și am găsit răni pe spatele lor.
‎Așa că fuseseră...
‎răniți, apoi aduși aici și asasinați.
‎Detectivii și restul echipei ‎de investigație
‎au stabilit că ar putea fi...
‎o reglare de conturi.
‎Cineva voia să transmită un mesaj.
‎Când am găsit cadavrele aici, ‎le-am putut identifica
‎numai după ce am găsit mai încoace...
‎adică doi dinți.
‎Întâmplător, proveneau de la DDC,
‎adică Departamentul de Corecție.
‎E bizar, deoarece acei dinți...
‎erau gravați.
‎Și...
‎pe ei figura un număr DDC, ‎pe lângă numele persoanei.
‎Ne-am spus: „Excelent. Aveam o pistă.”
‎Atunci am aflat ‎că era vorba de Brian Yates.
‎După ce am identificat cadavrele, ‎nu ne-a luat mult, doar cam o zi,
‎să facem legătura cu Freddy Lopez.
‎Nu cunoșteam gruparea.
‎Dar, în urma anchetei noastre,
‎am ajuns la casa lui Freddy Lopez
‎și la atelierul de piese auto de alături.
‎LA CINCI ZILE ‎DUPĂ DESCOPERIREA CADAVRELOR,
‎FREDDY LOPEZ, MICHAEL SALAZAR ‎ȘI BRANDON HUTCHISON AU FOST ARESTAȚI.
‎Sunt Kerry Lynn Lopez.
‎Sunt fosta soție a lui Freddy Joe Lopez.
‎Aceasta este...
‎casa din Verona, Missouri ‎în care am locuit noi.
‎Unde noi...
‎am ținut petrecerea de Revelion, ‎în atelierul auto.
‎Am fost prezentă în noaptea aceea.
‎Eram în casă, care e lângă atelier.
‎Brandon a bătut la ușă.
‎Era în stare
‎de nervozitate și...
‎a zis: „Freddy, trebuie să vii afară.”
‎De aceea am dat fuga să văd ce se petrece.
‎Ușa asta din spate...
‎Vedeți crăpătura? E evidentă și acum.
‎Prin ea m-am uitat eu.
‎Și l-am văzut...
‎pe Ronald, cred, care se târa pe jos.
‎Am știut atunci...
‎că era paralizat în clipa aceea, ‎fiindcă încerca să scape.
‎L-am auzit pe Freddy zicând: ‎„Poate ar trebui să-l ducem la spital.”
‎Iar Brandon a refuzat imediat.
‎Nu cred că uciderea fraților Yates ‎a fost premeditată.
‎Cred că frații Yates ‎îi datorau lui Freddy bani.
‎Era o sumă destul de mare, dar...
‎Brandon s-a înfuriat în seara aceea ‎și a devenit foarte agresiv.
‎Făcea și semne de intimidare...
‎destinate fraților Yates.
‎Dar nu credeam că va ajunge să-i ucidă.
‎Nu cred că voia asta.
‎Dar, după împușcăturile din atelier,
‎a fost limpede că...
‎Brandon a gândit tot ce a urmat.
‎A plănuit să o facă pe un drum lăturalnic, ‎să scape de ei.
‎Fratele meu a fost narcoman.
‎Înțelegeți? ‎Voia doar să se drogheze.
‎Se afla într-un anturaj prost, ‎în care putea fi ucis și el.
‎Cred că fratele meu Brandon ‎a fost țapul ispășitor.
‎Mă numesc Matthew William Hutchison.
‎Brandon este fratele meu.
‎E cu 14 luni mai mic decât mine.
‎A fost maltratat.
‎Da, a fost abuzat sexual.
‎Brandon n-a intrat în amănunte, ‎dar au avut loc...
‎de-a dreptul... abuzuri.
‎A fost ceva serios.
‎Asta știu.
‎Probabil de aceea a continuat ‎să ia droguri.
‎S-a ținut de ele.
‎Când a venit aici din California, ‎era distrus în stil mare, cred.
‎După ce a început să vândă droguri grele,
‎a început nebunia.
‎Frații Yates s-au dus acolo ‎să cumpere droguri.
‎La vremea aceea furnizau droguri ‎foarte bune.
‎Freddy era marele mahăr.
‎Dădea ordine: „Du-te să-mi aduci mașina!” ‎Înțelegeți?
‎„Du-te după aia, după aialaltă!” ‎Juca rolul acesta.
‎Brandon...
‎se temea foarte tare...
‎de Freddy.
‎Nu voia să-l calce pe coadă
‎sau să-i fie în preajmă ‎când era prea beat.
‎Freddy era...
‎un tip foarte rău.
‎Brandon e un uriaș blând.
‎De asemenea, ‎cred că putea fi ușor de intimidat.
‎Când am aflat de omoruri,
‎am fost convinsă că era nevinovat.
‎Mă numesc Michelle Strand. ‎Sunt fosta soție a lui Brandon Hutchison.
‎FAMILIA E VEȘNICĂ
‎SCRIE-ȚI PROPRIA POVESTE
‎Când eram în California ‎și am ales să nu țin legătura cu Brandon,
‎mi s-a părut cea mai bună decizie...
‎fiindcă se droga,
‎din cauza situației în care se afla.
‎Băieții au reluat legătura cu el ‎doar după ce Brandon a ajuns în Missouri.
‎Și, din păcate, ‎doar după ce el a fost închis.
‎AUZIND DE ARESTAREA LUI BRANDON,
‎MICHELLE S-A MUTAT CU FAMILIA ÎN MISSOURI.
‎Am vrut să îl sprijin pe Brandon.
‎Am vrut ca băieții să își cunoască tatăl.
‎Îmi era milă.
‎Nu i-am cerut niciodată ‎lui Brandon detalii...
‎despre caz. Niciodată.
‎Eram complet convinsă că...
‎era nevinovat.
‎Că nu era...
‎capabil de o faptă ca aceea.
‎Brandon era la închisoarea districtuală. ‎Cred că era înainte de proces.
‎Am decis să mă mărit cu Brandon ‎pur și simplă fiindcă îl iubeam.
‎A decurs foarte repede. Ni s-a permis ‎să ne îmbrățișăm și să ne sărutăm.
‎Asta a fost tot.
‎Eram foarte tânără.
‎Eram idealistă.
‎Eram convinsă că totul se va rezolva,
‎că...
‎rolul fiecăruia din poveste ‎va ieși la iveală.
‎Aveam încredere ‎în sistemul nostru judiciar.
‎HUTCHISON, LOPEZ ȘI SALAZAR ‎AVEAU SĂ FIE JUDECAȚI SEPARAT.
‎BRANDON HUTCHISON A FOST ACUZAT ‎DE OMOR CU PREMEDITARE
‎ȘI A FOST JUDECAT PRIMUL.
‎Nu cred că Brandon a avut parte ‎de un proces corect.
‎Ai lui nu aveau banii necesari
‎să-i ofere reprezentarea legală necesară.
‎LA PROCES, BRANDON HUTCHISON ‎A PĂSTRAT TĂCEREA.
‎ÎN 10 OCTOMBRIE 1996, A FOST GĂSIT VINOVAT ‎ȘI CONDAMNAT LA MOARTE.
‎Îmi amintesc pronunțarea sentinței ‎și-mi amintesc mai bine reacția lui.
‎A trecut de zid, s-a întors...
‎și s-a prelins ‎pur și simplu pe zid în jos.
‎Cu lacrimi în ochi.
‎A fost sfâșietor.
‎Chiar așa a fost.
‎CENTRUL DE CORECȚIE SOUTHEST ‎CHARLESTON, MISSOURI
‎Nu stau aici...
‎sufocat de ranchiună atât de tare ‎cât aș avea dreptul.
‎Multele decizii greșite din tinerețe
‎m-au împins spre locul ‎unde am fost în seara aceea.
‎Mă numesc Michael Anthony Salazar.
‎Sunt primul care recunoaște
‎că ceea ce am făcut ‎în seara aceea a fost o porcărie.
‎Dar nu eu i-am împușcat pe tipi în cap, ‎nu eu i-am ucis.
‎După ce am împușcat victimele inițial,
‎tot restul acelei seri
‎am fost...
‎cufundat în ceață, înțelegeți? ‎M-am dus la Freddy
‎să-l întreb ce să fac.
‎Fie că Freddy, fie că Brandon
‎au luat deciziile în restul acelei seri,
‎deciziile sau acțiunile ‎nu mi-au aparținut.
‎Am mers pe mâna lui, cum s-ar zice.
‎MICHAEL SALAZAR A FOST AL DOILEA INCULPAT ‎TRIMIS ÎN JUDECATĂ.
‎A FOST ACUZAT DE OMOR CU PREMEDITARE
‎CONFORM PRINCIPIULUI LEGAL ‎AL „SCOPULUI COMUN”.
‎Jurații au o regulă care spune ‎că sunt răspunzător de faptele mele
‎și de alte altora ‎dacă ajut urmărind un scop comun.
‎Dacă i-am ajutat să-i pună ‎și să-i scoată din mașină,
‎cu scopul de-a fi duși și uciși ‎pe acel drum, sunt la fel de vinovat.
‎Dar eu nu așa gândeam atunci.
‎Nu aveam acel scop comun.
‎Să-i duc și să-i omor ‎pe marginea acelui drum.
‎Eu știam că îi ducem afară din oraș ‎să-i abandonăm ca să fie găsiți de cineva.
‎Eu așa gândeam.
‎Cred că urcam înapoi în mașină ‎când am auzit împușcături.
‎Știți ce zic? M-am întors, speriat.
‎Am dat fuga în spate. ‎Tipul tocmai îi arunca din portbagaj.
‎Nu am priceput ce naiba se întâmpla.
‎Nu ce se întâmpla, ci de ce! ‎Înțelegeți?
‎Nu eram pregătit, nu mă așteptam la aia.
‎Voiam doar să mă duc acasă. ‎Nu venisem în Missouri pentru așa ceva.
‎Crescusem în California printre găști, ‎cu droguri și alte alea,
‎hoinărind pe străzi,
‎și nu fusesem implicat în nimic ‎de genul ăla.
‎Eram în mijlocul pustietății ‎de vreo două luni
‎și deja asistam la uciderea a doi tipi?
‎Nu-mi trebuia așa ceva. ‎Mai bine-mi încercam norocul acasă.
‎ÎN IUNIE 1996, ‎MICHAEL SALAZAR A FOST GĂSIT VINOVAT
‎ȘI CONDAMNAT PE VIAȚĂ FĂRĂ POSIBILITATEA ‎ELIBERĂRII CONDIȚIONATE.
‎DISTRICTUL STONE, MISSOURI
‎TRIBUNALUL DISTRICTULUI STONE
‎PROCUROR ‎MATT A. SELBY
‎Mă numesc Matt Selby. Sunt procuror ales ‎în districtul Stone, Missouri.
‎Am avut mai multe cazuri de omor,
‎în special pe cel în care victimele ‎au fost Ronald și Brian Yates.
‎Trei persoane au fost acuzate ‎pentru acea crimă.
‎Anume Michael Salazar, ‎Brandon Hutchison și Freddy Lopez.
‎S-a făcut dreptate?
‎Să vedem ce au făcut cei trei.
‎Michael Salazar i-a împușcat ‎pe ambii frați Yates.
‎Poate fi considerat omor cu premeditare,
‎adică uciderea cu bună știință ‎și cu premeditare a unei persoane.
‎Cel mai probabil e crimă de gradul doi.
‎Dar, ținând cont de ce a urmat...
‎I-au pus în mașină și i-au scos din oraș.
‎Brandon le-a pus arma la tâmplă ‎și a apăsat trăgaciul.
‎În acel moment, ‎fără îndoială e o acțiune intenționată,
‎cu premeditare, ‎ceva ce a fost calculat...
‎de dinainte.
‎În privința lui Freddy, ‎n-am avut niciodată dovada...
‎că s-a aflat în garaj ‎când s-au produs primele împușcături.
‎În ce măsură e posibil ‎să-i fi dirijat pe ceilalți...
‎să facă ceva, asta nu știm, ‎fiindcă nu a spus că a făcut-o
‎și cred că niciunul dintre ei ‎n-a făcut declarații.
‎FACULTATEA DE DREPT
‎Freddy a făcut o declarație.
‎Ceilalți, nu.
‎FREDDY LOPEZ A ACCEPTAT SĂ DEPUNĂ MĂRTURIE ‎ÎMPOTRIVA LUI HUTCHISON ȘI SALAZAR
‎ÎN SCHIMBUL COMUTĂRII ACUZAȚIEI ‎ÎN OMOR DE GRADUL DOI.
‎Singurele informații pe care le aveam ‎proveneau de la Freddy.
‎De aceea, s-a luat decizia
‎de a-i oferi ceva în schimbul cooperării.
‎Un fel de indulgență.
‎CONCENTREAZĂ-TE: CINE FUGE ‎DUPĂ DOI IEPURI, NU PRINDE NICIUNUL
‎FREDDY LOPEZ NU A ACCEPTAT ‎SĂ IA PARTE LA ACEST DOCUMENTAR.
‎Freddy i-a turnat în stil mare.
‎Le-a spus totul...
‎ca să obțină o sentință mai blândă.
‎Cred că Freddy a fost răspunzător ‎de uciderea fraților Yates, fiindcă...
‎dacă Freddy n-ar fi traficat droguri,
‎și-ar fi ascultat soția care îl iubea
‎și ar fi avut o slujbă normală, ‎nimic din asta nu s-ar fi întâmplat.
‎Brandon și Michael erau acolo ‎doar ca să-l ajute pe Freddy.
‎Erau mai mult ca niște lipitori.
‎La fel cum muștele vin la căcat.
‎Îmi pare rău, dar așa stăteau lucrurile.
‎Când ai o dependență, ‎faci orice pentru cel care ți-o satisface.
‎Fiindcă el are marfa.
‎El știe de unde se procură.
‎HUTCHISON FUSESE CONDAMNAT LA MOARTE, ‎IAR SALAZAR, LA ÎNCHISOARE PE VIAȚĂ.
‎PE LOPEZ ÎL AȘTEPTAU ÎNTRE 30 ȘI 40 DE ANI ‎DE ÎNCHISOARE, CÂND I-A SURÂS NOROCUL.
‎Aici este. Treizeci și patru de milioane.
‎Asta e de când familia lui Freddy ‎a câștigat la loterie în California.
‎Risca de la 30 de ani ‎la închisoare pe viață.
‎Atunci au câștigat la loto ‎și i-au angajat un avocat de succes.
‎Încerc să-i găsesc pliantul. Îl am.
‎Uite-l. E pliantul lui Dee.
‎Era un avocat de anvergură.
‎Dee Wampler este avocatul ‎care i-a obținut lui Freddy zece ani.
‎Ca să-l angajezi pe el ‎aveai nevoie de bani frumoși.
‎NOUL AVOCAT AL LUI FREDDY ‎I-A NEGOCIAT O SENTINȚĂ MAI BUNĂ.
‎FREDDY LOPEZ A PRIMIT ‎DOUĂ CONDAMNĂRI DE CÂTE 10 ANI,
‎DAR A FOST ELIBERAT ‎DUPĂ ISPĂȘIREA A DOAR 8 ANI.
‎ACORDUL REVIZUIT AL LUI FREDDY ‎A FOST ACCEPTAT
‎LA SCURT TIMP DUPĂ CE FAMILIA SA ‎A ACHITAT COPIILOR VICTIMELOR 230.000$.
‎Freddy Lopez a depus banii ‎într-un fond fiduciar
‎pentru creșterea...
‎nepoatei și nepotului meu, ‎copiii lui Brian.
‎Atunci, nu am știut
‎că a primit o condamnare scurtă ‎pentru asta.
‎Nu am știut ‎și n-aș fi fost de acord cu asta.
‎Nu cred că poți cădea la învoială
‎ca să-ți răscumperi cu bani ‎vinovăția pentru o crimă atât de oribilă.
‎Mă numesc Gary Len Yates.
‎Am avut cinci frați.
‎Timmy e singurul frate care mi-a rămas.
‎Eu și tatăl meu vitreg
‎ne-am dus să-i identificăm pe frații mei ‎la casa de pompe funebre.
‎A fost cumplit
‎să-mi văd frații zăcând pe mese de oțel...
‎fără viață...
‎cu fețele pline de vânătăi și zgârieturi,
‎fiindcă fuseseră târâți pe jos.
‎Și cu găuri de glonț în ochi...
‎și la tâmplă.
‎A fost pur și simplu...
‎E inuman.
‎Știu că Brandon i-a executat.
‎Salazar a dat comanda.
‎Sunt sigur de asta.
‎Și cred sincer ‎că Freddy Lopez a organizat tot restul
‎ca să scape de cadavre.
‎Toți trei sunt la fel de vinovați.
‎Niciunul nu merită o pedeapsă ușoară.
‎Toți ar trebui ‎să ispășească aceeași pedeapsă.
‎Toți ar merita pedeapsa capitală.
‎Și toate sentințele ar trebui executate. ‎Nu merită să trăiască acum.
‎Așa consider eu.
‎ÎN 2011, O CURTE DE APEL A DECIS ‎CĂ DETALII ALE ACORDULUI LUI LOPEZ
‎AU FOST TĂINUITE PE NEDREPT ‎LA PROCESUL INIȚIAL AL LUI HUTCHISON.
‎DUPĂ 15 ANI LA ÎNCHISOAREA ‎CONDAMNAȚILOR LA MOARTE,
‎SENTINȚA LUI BRANDON HUTCHISON ‎A FOST REDUSĂ LA ÎNCHISOARE PE VIAȚĂ,
‎FĂRĂ ELIBERARE CONDIȚIONATĂ.
‎Sunt recunoscătoare că...
‎nu a fost executat.
‎Dar merită mai mult decât închisoare ‎pe viață, fără eliberare condiționată.
‎Copiii mei merită mai mult...
‎decât ca tatăl lor ‎să aibă această pedeapsă.
‎În seara aceea, ‎nu voia să ucidă pe nimeni...
‎Așa cred.
‎BRANDON ȘI MICHELLE AU DIVORȚAT ÎN 2001.
‎CÂT AU FOST CĂSĂTORIȚI,
‎BRANDON NU ȘI-A RECUNOSCUT ROLUL ADEVĂRAT ‎ÎN UCIDEREA FRAȚILOR YATES.
‎După ce am văzut toate astea,
‎am crezut că mă va împușca și pe mine.
‎Freddy spunea: „Nu chemăm Salvarea?”
‎Iar eu am zis: ‎„Sunt pe moarte. Sunt morți.”
‎Michael i-am pus ‎pe cei doi frați în portbagaj.
‎Știam că voi coborî din mașină ‎și îi voi ucide pe cei doi bărbați.
‎Freddy mi-a dat pistolul. ‎Am deschis portbagajul
‎și... nu știu dacă a fost Ronald ‎sau Brian. Nu mi-am dat seama.
‎L-am prins pe unul de cap și am tras.
‎Două focuri.
‎Mi-aș dori ‎ca cineva să fi chemat ambulanța.‎
‎Iar când Freddy ‎i-a dat acel pistol lui Brandon...
‎mi-aș dori mult ‎ca Brandon să-l fi refuzat.
‎Mi-aș dori ca...
‎el...
‎mi-aș dori ca el să îl fi refuzat.
‎Să i-l fi dat înapoi.
‎Mi-aș dori să fi luat altă decizie.
‎Nu i-am dat niciodată lui Michelle ‎sau altcuiva detalii complete
‎despre uciderea fraților Yates.
‎Poate trebuia să-i spun...
‎în loc să-i răpesc patru ani din viață, ‎cum am făcut.
‎Mi-a fost alături ‎timp de trei sau patru ani.
‎Am crezut că așa e corect.
‎Am crezut ‎că așa trebuie să faci cu cei apropiați.
‎Am păstrat tăcerea din frică...
‎pentru familia mea și a siguranței mele.
‎LA TREI LUNI DUPĂ PRIMUL INTERVIU,
‎BRANDON HUTCHISON A ACCEPTAT ‎SĂ RĂSPUNDĂ LA ALTE ÎNTREBĂRI.
‎După ce am împușcat victimele inițial,
‎tot restul acelei seri
‎am fost...
‎cufundat în ceață, înțelegeți? ‎M-am dus la Freddy să-l întreb ce să fac.
‎Fie că Freddy, fie că Brandon
‎au luat deciziile în restul acelei seri,
‎deciziile sau acțiunile ‎nu mi-au aparținut.
‎Am mers pe mâna lui, cum s-ar zice.
‎Știți?
‎Michael e un om bun.
‎Doar că a fost manipulat și el ‎de cine nu trebuia.
‎Dacă merită închisoare pe viață ‎fără eliberare condiționată?
‎Cred că nimeni nu merită asta.
‎Dacă am resentimente față de cineva, ‎acela e Freddy.
‎Dl Lopez avea milioane de dolari...
‎și cred că s-a folosit de manipulare
‎și de modul lui de gândire criminal
‎ca să obțină ce era mai bine pentru el.
‎Cred că n-am înțeles asta ‎decât acum patru sau cinci ani.
‎N-am simțit niciodată remușcări
‎pentru ce am făcut.
‎Unii spun că au remușcări.
‎Eu n-am simțit asta niciodată
‎fiindcă cei doi au murit în felul acela.
‎Și...
‎într-o seară mă uitam la o emisiune la TV.
‎O bunică sau o mamă vorbea ‎despre fata ei...
‎care fusese ucisă.
‎Și...
‎i-am simțit durerea. Am simțit...
‎Nu m-am putut gândit decât la...
‎mama fraților Yates.
‎Și...
‎în dimineața următoare, ‎am găsit mesajul vostru,
‎spunând că vreți să documentați cazul meu.
‎Cred că a fost momentul potrivit ‎să spun adevărul,
‎să-mi recunosc faptele.
‎Mă bucur că am putut-o face.
‎Că am vorbit cu voi.
‎Mi-aș dori ca familia victimelor ‎să înțeleagă cât de tare regret
‎suferința pe care le-am pricinuit-o.
‎Sper să înțeleagă că nu eu sunt monstrul.
‎Că nu urmăream ‎să fac rău cuiva cu orice preț.
‎În seara aceea ‎s-a întâmplat ceva rău și...
‎a ieșit rău.
‎Dacă e să vorbim despre regrete,
‎regret că nu le-am salvat viața...
‎în loc să le-o iau.
‎Îmi pare rău că am luat...
‎doi oameni foarte dragi din viața voastră.
‎LA ZECE ZILE DUPĂ ACEST INTERVIU,
‎BRANDON HUTCHISON A FOST DIAGNOSTICAT ‎CU CANCER LA FICAT ȘI LA STOMAC.
‎ÎN 2 NOIEMBRIE 2019, ‎BRANDON HUTCHISON A DECEDAT
‎LA CENTRUL DE CORECȚIE SOUTH CENTRAL. ‎AVEA 44 DE ANI.
‎Subtitrarea: Linda Pricăjan